Väinönkatu avautuu viimein – yli kahden vuoden urakka on valmis

Työmaa on aiheuttanut liikenteelle välillä kömpelösti kuljettavia kiertoreittejä. Marko Kauko

Justus Vento

Väinönkatu avautuu vihdoin kokonaan ensi maanantaina, 22.7. kello 11.00. Työt ovat jatkuneet aina kesäkuusta 2017 asti, eli töitä tehtiin jo kolmatta vuotta. Tieremontti on ainakin epäsuorasti vaikuttanut lukuisten yritysten vaikeuksiin kadun varrella, kun niiden luokse on ollut vaikeaa päästä. Väinönkatu muutettiin remontissa kävelypainotteiseksi.

Väinönkadun ja Yliopistonkadun risteykseen rakennettiin tieremontin viimeisessä vaiheessa sulanapitojärjestelmä ja kiveys. Sitä ennen Väinönkadun pinnan alle rakennettiin kaukolämpöverkko yhdessä vesijohtojen kanssa. Yhteyksiä päivitettiin lisäämällä sähkö- ja tietoliikennekaapelointia tulevaisuuden vaatimuksia varten.